cyanic-selkie/wikianc huggingface dataset:
Καρπάθια Όρη
Γεωλογία
Στην περιοχή που καταλαμβάνεται σήμερα από τα Καρπάθια υπήρχαν παλαιότερα μικρότερες ωκεάνειες λεκάνες. Τα Καρπάθια Ορη σχηματίσθηκαν κατά την Αλπική ορογένεση στο Μεσοζωικό αιώνα και την Τριταία περίοδο, με τη μετακίνηση των τεκτονικών πλακών ALCAPA, Tίσα και Δακίας πάνω από καταβυθιζόμενο οκεάνειο φλοιό. Τα βουνά πήραν τη μορφή γραμμών πτυχώσεων και ωθήσεων με γενικά βόρεια σύγκλιση στο δυτικό τομέα, βορειοανατολική προς ανατολική σύγκλιση στο ανατολικό τμήμα και νοτιοανατολική σύγκλιση στο νότιο τμήμα.
Το εξωτερικό, γενικά βόρειο, τμήμα της ορογενετικής ζώνης είναι ένα επικαθήμενο πρίσμα της Τριταίας μιας λεγόμενης Ζώνης φλύσχη δημιουργημένο από πετρώματα που αποξέστηκαν από το θαλάσσιο πυθμένα και ωθήθηκαν πάνω από τη Βόρεια Ευρωπαϊκή πλάκα. Η επικαθήμενη σφήνα των Καρπαθίων αποτελείται από αρκετές λεπτές στρώσεις τουρβιδιτικών ιζημάτων από την Κρητιδική έως την Παλαιογενή. Η ώθηση των ιζημάτων φλύσχη πάνω στα Καρπάθια προκάλεσε το σχηματισμό της Καρπαθιανής λεκάνης. Το οριο μεταξύ της Ζώνης φλύσχη και των εσωτερικών ορογενετικών ζωνών στο δυτικό τμήμα της οροσειράς χαρακτηρίζεται από τη Ζώνη Πιενίνι Κλίπεν, μια στενό πολύπλοκη ζώνη πολυφασικών θλιπτικών παραμορφώσεων, που αργότερα συμμετείχε σε μια υποτιθέμενη ρηγματογενή ζώνη. Οι εσωτερικές ζώνες στα δυτικά και ανατολικά τμήματα περιέχουν παλαιότερα πυρηγενή πετρώματα, που είχαν μετατραπεί σε τουρβιδιτικά ιζήματα του Μεσοζωικού. Κατά τη Μέση Μειόκαινο η ζώνη αυτή επηρεάσθηκε από έντονη αλκαλική ηφαιστειακή δράση που αναπτύχθηκε πάνω από τη ζώνη καταβύθισης των λεκανών φλύσχη. Την ίδια στιγμή το εσωτερικό της ορογενετικής ζώνης επηρεάσθηκε από εκτεταμένες δομές της Παννονικής Λεκάνης.
Σίδηρος, χρυσός και άργυρος βρέθηκαν σε μεγάλες ποσότητες στα Δυτικά Καρπάθια. Μετά την κατάκτηση της Δακίας από το Ρωμαίο αυτοκράτορα Τραϊανό, αυτός επέστρεψε στη Ρώμη με πάνω από 165 τόνους χρυσού και 330 τόνους αργύρου.
Υποδιαιρέσεις των Καρπαθίων
[[File:mapcarpat2.png|right|thumb|300px|Χάρτης των κύριων υποδιαιρέσεων των Καρπαθίων.
1. Εξωτερικά Δυτικά Καρπάθια
2. Εσωτερικά Δυτικά Καρπάθια
5. Νότια Καρπάθια
6. Δυτικά Ρουμανικά Καρπάθια
7. Τρανσυλβανικό Οροπέδιο
8. Σερβικά Καρπάθια]]
Η μεγαλύτερη οροσειρά είναι τα Τάτρα.
Μεγάλο τμήμα των δυτικών και βορειοανατολικών Εξωτερικών Καρπαθίων στην Πολωνία, την Ουκρανία και τη Σλοβακία ονομάζονται παραδοσιακά Μπέσκιντ.
Το γεωλογικό όριο μεταξύ Δυτικών και Ανατολικών Καρπαθίων συμπίπτει χοντρικά με τη γραμμή (από νότο προς βορρά) μεταξύ των πόλεων Μιχάλοβτσε, Μπαρντέγιοφ, Νόβι Σακτς και Τάρνοφ. Σε παλαιότερα συστήματα το όριο συνεχίζει ανατολικότερα (από βορρά προς νότο) κατά μήκος των ποταμών Σαν και Οσλάβα (Πολωνία), της πόλης Σνίνα (Σλοβακία) και του ποταμού Τούρια (Ουκρανία). Βιολόγοι πάντως επεκτείνουν το όριο ακόμη ανατολικότερα.
Το όριο μεταξύ ανατολικών και νότιων Καρπαθίων σχηματίζεται από τη Διάβαση Πρεντεάλ, νότια του Μπρασόβ και της Κοιλάδας Πράχοβα.
Οι Ουκρανοί ενίοτε εννοούν ως "Ανατολικά Καρπάθια" μόνο τα Ουκρανικά Καρπάθια (ή Δασώδη Καρπάθια), δηλαδή το τμήμα τους που βρίσκεται κυρίως στα εδάφη τους (δηλ., βόρεια της Διάβασης Πρίσλοπ), ενώ οι Ρουμάνοι ενίοτε εννοούν ως "Ανατολικά Καρπάθια" μόνο το τμήμα τους που βρίσκεται στα δικά τους εδάφη (δηλ. από τα Ουκρανικά σύνορα ή τη Διάβαση Πρίσλοπ προς νότον), που το υποδιαιρούν σε τρεις απλά γεωγραφικές ομάδες (βορεια, κεντρική, νότια) αντί για Εξωτερικά και Εσωτερικά Ανατολικά Καρπάθια. Αυτά είναι :
Ιστορία
Και στους δύο Παγκόσμιους Πολέμους στα Καρπάθια όρη διεξήχθησαν σφοδρές μάχες, ειδικότερα:
Α' Π.Π.
Στον Α' Παγκόσμιο Πόλεμο το 1915 διεξήχθησαν μάχες μεταξύ των αυστρο-γερμανικών στρατευμάτων και των ρωσικών, όπου τα μεν πρώτα μετά τις αρχικές αποτυχίες συμπτύχθηκαν στις παραπάνω διαβάσεις των Καρπάθιων επί των οποίων και αμύνονταν.
Ακολούθησε όμως ισχυρή ρωσική επίθεση με σφοδρότητα που επέφερε τη διάσπαση του αυστριακού μετώπου και την κάθοδο των Ρώσων στην πεδιάδα, την οποία όμως αναγκάσθηκαν να εγκαταλείψουν τον Μάιο του 1915, μετά από σφοδρή αντεπίθεση όπου διασπάστηκε το ρωσικό μέτωπο στη θέση Τάρνοβ - Γκάρλιτς των ανατολικών Μπεσκίνδε.
Β' Π.Π.
Στο δε Β' Παγκόσμιο Πόλεμο διεξήχθησαν ομοίως σφοδροί αγώνες το 1944 μεταξύ τριών ρωσο-ουκρανικών στρατιών και δύο γερμανο-ουγγρικών στρατιών και μιας τεθωρακισμένης στρατιάς. Μετά από μακρά σειρά μαχών τελικά η γερμανο-ουγγρική άμυνα διασπάστηκε και τον Οκτώβριο του 1944 τα ρωσικά στρατεύματα εισήλθαν στην ουγγρική πεδιάδα από πολλά σημεία απ΄ όπου και συνέχισαν τις επιθέσεις τους προς τη Βουδαπέστη.
Κατηγορία:Οροσειρές της Ρουμανίας Κατηγορία:Οροσειρές της Πολωνίας Κατηγορία:Βουνά της Τσεχίας Κατηγορία:Βουνά της Σλοβακίας Κατηγορία:Βουνά της Ουκρανίας Κατηγορία:Βουνά της Σερβίας Κατηγορία:Οροσειρές της Σερβίας  Κατηγορία:Γεωγραφία της Κεντρικής Ευρώπης
Spyro 2: Gateway To Glimmer
Το Spyro 2: Gateway To Glimmer (γνωστό στις ΗΠΑ ως: Spyro 2: Ripto's Rage!) είναι βιντεοπαιχνίδι του 1999 που αναπτύχθηκε από την Insomniac Games, συνέχεια του παιχνιδιού Spyro the Dragon και δεύτερη προσθήκη στη σειρά Spyro. Το παιχνίδι κυκλοφόρησε επίσης στο PlayStation Network, και γνώρισε θετικές κριτικές.
Τρόπος παιχνιδιού
Ο τρόπος παιχνιδιού είναι παρόμοιος με το προηγούμενο παιχνίδι της σειράς. Ο Spyro έχεις τις ικανότητες που είχε και προηγουμένως την ανάσα φωτιάς και το χτύπημα με τα κέρατα. Όπως και στο Spyro the Dragon την υγεία του Spyro αντιπροσωπεύει το χρώμα του συντρόφου του του Sparx. Το παιχνίδι χωρίζεται σε τρεις κύριους κόσμους που περιέχουν πύλες που περιέχουν άλλους μικρότερους κόσμους. Προκειμένου να προχωρήσει ο παίκτης στους δύο πρώτους κύριους κόσμους πρέπει να μαζέψει τα φυλαχτά από κάθε κόσμο που βρίσκονται στο τέλος κάθε επιπέδου πριν αντιμετωπίσει τον αρχηγό. Κάθε επίπεδο περιέχει έναν ορισμένο αριθμό από σφαίρες που ο παίκτης μπορεί να κερδίσει με την ολοκλήρωση κάποιων αποστολών. Αυτές οι σφαίρες χρειάζονται για το άνοιγμα ορισμένων πυλών καθώς και για να προχωρήσει ο παίκτης στον τρίτο κόσμο. Ο θησαυρός χρειάζεται για να πληρώσει ο παίκτης τον άπληστο Moneybags, για να προχωρήσει στο παιχνίδι. Καθώς και για το άνοιγμα πυλών σε ορισμένες περιοχές αλλά και για να μάθει ο Spyro τρεις νέες ικανότητες κατά τη διάρκεια του παιχνιδιού, την κολύμβηση, την αναρρίχηση και το Head Bash. Επίσης υπάρχουν και τα Power-ups που είναι τα εξής: Σούπερ ανάσα φωτιάς, ανάσα πάγου, σούπερ άλμα και μια δύναμη που κάνει το Spyro άτρωτο.
Πλοκή
Ο κόσμος των δράκων τρομοκρατείται για άλλη μια φορά από ένα μικρό αλλά πανίσχυρο πλάσμα, τον Ripto. Είναι στο χέρι του Spyro να σταματήσει αυτή την απειλή.
Υποδοχή
Το GameSpot έδωσε στο παιχνίδι 8.6/10 λέγοντας ότι "έδωσαν μια δόση ψυχής και ποικιλίας σε ένα παιχνίδι που ήταν ήδη διασκεδαστικό", ενώ η βαθμολογία των χρηστών στην ίδια ιστοσελίδα ήταν 8.9. Το IGN έδωσε στο παιχνίδι 8,8/10, δηλώνοντας ότι είναι ένα διασκεδαστικό, και εξαιρετικό platformer. Στην Ιαπωνία, το περιοδικό Famitsu έδωσε στο παιχνίδι 30 στα 40.
Εξωτερικοί σύνδεσμοι
Κατηγορία:Αποκλειστικότητες του PlayStation Κατηγορία:Βιντεοπαιχνίδια Spyro Κατηγορία:Βιντεοπαιχνίδια της Insomniac Games Κατηγορία:Βιντεοπαιχνίδια της Universal Interactive Κατηγορία:Βιντεοπαιχνίδια της Konami Κατηγορία:Βιντεοπαιχνίδια της Sony Interactive Entertainment Κατηγορία:Βιντεοπαιχνίδια του 1999 Κατηγορία:Βιντεοπαιχνίδια του PlayStation Κατηγορία:Βιντεοπαιχνίδια περιπέτειας Κατηγορία:Βιντεοπαιχνίδια ανεπτυγμένα στις Ηνωμένες Πολιτείες Κατηγορία:Συνέχειες βιντεοπαιχνιδιών
Αναγνώστης Τσοχαντάρης
Ο Αναγνώστης Τσοχαντάρης ήταν αγωνιστής του αγώνα του 1821.
Αναφορές
Κατηγορία:Αγωνιστές του 1821
Η Γαλάζια Ντάλια
μικρογραφία|260x260εσ|Η [[Βερόνικα Λέικ και ο Άλαν Λαντ σε στιγμιότυπο της ταινίας]] Η Γαλάζια Ντάλια (Πρωτότυπος τίτλος The Blue Dahlia), είναι φιλμ νουάρ παραγωγής 1946 σε σενάριο Ρέημοντ Τσάντλερ και σκηνοθεσία Τζορτζ Μάρσαλ. Σηματοδότησε την τρίτη συνεργασία του πρωταγωνιστικού διδύμου της: Άλαν Λαντ και Βερόνικα Λέικ. Πρόκειται για το πρώτο σενάριο το οποίο έγραψε ποτέ ο αμερικανός συγγραφέας αστυνομικών μυθιστορημάτων Ρέιμοντ Τσάντλερ.
Πληροφορίες παραγωγής
Η εταιρία Paramount Pictures έψαχνε να βρει ένα καινούργιο σενάριο για τον Άλαν Λαντ που άνηκε στο δυναμικό της και γι' αυτό προσέγγισε τον Ρέιμοντ Τσάντλερ, ο οποίος εκεινη την περίοδο έγραφε ένα αστυνομικό μυθιστόρημα και το είχε αφήσει στη μέση σκεπτόμενος να το μετατρέψει σε σενάριο για ταινία. Ο Τζον Χάουσμαν, παραγωγός της Paramount, αφού το διάβασε αποφάσισε να το αγοράσει. ο Ρέιμοντ Τσάντλερ ολοκλήρωσε το σενάριο όντας σε κατάσταση μέθης. Ο Τσάντλερ που είχε χρόνιο πρόβλημα αλκοολισμού διαπίστωσε ότι ο μόνος τρόπος με τον οποίο θα ολοκλήρωνε το σενάριο εντός της προθεσμίας που του είχε θέσει η εταιρία Paramount, ήταν εφόσον βρισκόταν υπό την επήρεια του αλκόολ. Τα γυρίσματα της ταινίας είχαν ξεκινήσει και εκείνος καθυστερούσε πολύ τη συγγραφή. Η Paramount του είχε επιτρέψει να εργάζεται στο σπίτι και του είχε διαθέσει δυο αποκλειστικούς σοφέρ. Ο Τσάντλερ θεωρούσε το σκηνοθέτη Τζορτζ Μάρσαλ, αποτυχημένο εφόσον δεν είχε λάβει καμιά αναγνώριση για τη δουλειά του σε 30 χρόνια καριέρας, ενω αντιπαθούσε υπερβολικά τη Βερόνικα Λέικ την οποία αποκαλούσε Μορόνικα (από την αγγλική λέξη moron=ηλίθιος-α). Παράλληλα ο Άλαν Λαντ, κατά την περίοδο της συγγραφής του σεναρίου, είχε κληθεί για να πολεμήσει στο μέτωπο όπου έπρεπε να παρουσιαστεί άμεσα. Ο Λαντ επέστρεψε και ανέλαβε το ρόλο του Τζόνι Μόρισον σηματοδοτώντας την τρίτη του συνεργασία με τη Λέικ, με την οποία είχε γίνει κινηματογραφικό ζευγάρι λόγω ανάγκης. Ο Λαντ είχε ύψος 1.65 m και ήταν δύσκολο για την Paramount να βρει την κατάλληλη παρτενέρ που να τον κάνει να φαίνεται ψηλότερος απ' ότι ήταν στην πραγματικότητα. Η Λέικ με ύψος 1.50 m πληρούσε όλες τις απαραίτητες προδιαγραφές για να υποδυθεί το αντικείμενο του πόθου του κινηματογραφικού αυτού αστέρα. Κατά τη διάρκεια των γυρισμάτων, ο Λαντ έσπασε το πόδι του μετά την πάλη με τους δυο άνδρες που τον κρατάνε αιχμάλωτο. Μετά την προβολή της ταινίας μια νεαρή γυναίκα με το όνομα Ελίζαμπεθ Σκοτ δολοφονήθηκε στο Λος Άντζελες. Οι εφημερίδες της εποχής ονόμασαν την υπόθεση "Η Γαλάζια Ντάλια". Το έγκλημα έμεινε όμως ανεξιχνίαστο. Αρχικά ο δολοφόνος της ταινίας επρόκειται να είναι ο Μπαζ (που υποδύεται ο Γουίλιαμ Μπέντιξ), συμπολεμιστής και φίλος του Μόρισον. Μετά από πιέσεις του Αμερικανικού Ναυτικού που δεν ήθελε τους απόμαχους του Β' Παγκοσμίου Πολέμου να απεικονίζονται ως δολοφόνοι, ο Τσάντλερ αναγκάστηκε να ξαναγράψει το σενάριο δίνοντας το ρόλο του δολοφόνου σε έναν άλλον από τους ήρωες της ταινίας. Ο Τσάντλερ δεν έμεινε ευχαριστημένος από το τελικό αποτέλεσμα. Δεν του άρεσαν το απότομο κλείσιμο της ταινίας και η ερμηνεία της Βερόνικα Λέικ.
Βραβεία
Η ταινία προτάθηκε για Όσκαρ Πρωτότυπου Σεναρίου κι έχασε το βραβείο από την ταινία Ο Εβδομος Πέπλος (The Seventh Veil, 1945).
Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1946 Κατηγορία:Ταινίες παραγωγής Paramount Pictures Κατηγορία:Αγγλόφωνες ταινίες Κατηγορία:Φιλμ νουάρ Κατηγορία:Αμερικανικές ασπρόμαυρες ταινίες Κατηγορία:Ταινίες σε σκηνοθεσία Τζορτζ Μάρσαλ Κατηγορία:Ταινίες σε σενάριο Ρέιμοντ Τσάντλερ Κατηγορία:Ταινίες τοποθετημένες στο Λος Άντζελες
Βορυσθενίδα
Στην Ελληνική μυθολογία, η Βορυσθενίδα είναι το όνομα δύο ξεχωριστών προσώπων:
Βιβλιογραφία
Κατηγορία:Πρόσωπα της ελληνικής μυθολογίας Κατηγορία:Γυναίκες στην Ελληνική μυθολογία Κατηγορία:Νύμφες Κατηγορία:Ναϊάδες Κατηγορία:Παιδιά του Απόλλωνα Κατηγορία:Μούσες
Shallow Be Thy Game
To Shallow Be Thy Game είναι ένα τραγούδι από το άλμπουμ των Red Hot Chili Peppers, One Hot Minute. Το single κυκλοφόρησε μόνο στην Αυστραλία. Ήταν επίσης τo μόνο single από το άλμπουμ που δεν είχε ένα μουσικό βίντεο (δεδομένου ότι κυκλοφόρησε μόνο στην Αυστραλία). Το CD single για το τραγούδι αξίζει πάνω από $ 60,00 στο Amazon.com. Το τραγούδι είναι αρκετά πολεμικό καθώς κάνει άμεση επίθεση στην παραδοσιακή θρησκεία, και οι στίχοι του είναι ανοιχτά κοροϊδευτικοί. Παρά το γεγονός ότι ήταν single, το τραγούδι σπάνια εκτελέστηκε στην One Hot Minute Tour και δεν έχει εκτελεστεί live από το 1996 και ποτέ στις Ηνωμένες Πολιτείες.
Τραγούδια
CD single (1996):
Κατηγορία:Τραγούδια των Red Hot Chili Peppers Κατηγορία:Τραγούδια του 1995 Κατηγορία:Singles του 1996
Βάρη Σύρου
Η Βάρη είναι ένα από τα μεγαλύτερα χωριά και το παλαιότερο της Σύρου. Βρίσκεται στο νοτιοανατολικό άκρο του νησιού και απέχει 9 χιλιόμετρα από την πρωτεύουσα Ερμούπολη.
Γενικά και ιστορικά στοιχεία
Στο χωριό ανακαλύφθηκαν ρωμαϊκοί τάφοι και ερείπια προϊστορικού οικισμού (4.000-3.000 π.Χ.). Επίσης, στον όρμο της Βάρης έχει χτιστεί ένας χαρακτηριστικός πύργος που ανήκει στην οικογένεια Γουλανδρή και δημιουργεί μεσαιωνική ατμόσφαιρα.
Η αγροτική ζωή είναι ιδιαίτερα ανεπτυγμένη, κάτι που διακρίνεται από τον κάμπο με τις καλαμιές, τα μαγκανοπήγαδα, τα αγροτόσπιτα, τις στέρνες και τις σύγχρονες καλλιέργειες.
Η περιοχή έχει αναπτυχθεί και τουριστικά, καθώς λειτουργούν καφετέριες, ταβέρνες και ξενοδοχεία τόσο στη Βάρη όσο και στις μικρές παραλίες γύρω από αυτή (Φάμπρικα, Σαντορινιούς). Κατά τη διάρκεια του καλοκαιριού διοργανώνονται στο χωριό διάφορες πολιτιστικές, καλλιτεχνικές και αθλητικές εκδηλώσεις.
Διοίκηση και πληθυσμός
Διοικητικά ανήκει στη Δημοτική Ενότητα Ποσειδωνίας, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Ποσειδωνίας. Σύμφωνα με την απογραφή του 2011, στην περιοχή ζουν σήμερα 1.584 κάτοικοι. Η πορεία του πληθυσμού:
Εξωτερικοί σύνδεσμοι
Κατηγορία:Χωριά της Σύρου Κατηγορία:Παραλίες της Σύρου
Aleka's Attic
Aleka's Attic ήταν μια εναλλακτική folk/rock μπάντα από το Γκέινσβιλ,της Φλόριντα, που σχηματίστηκε από τον Ρίβερ Φοίνιξ και την αδελφή του Rain.
Ιστορία
Ο Ρίβερ είχε μια διετή συμφωνία με την Island Records για να αναπτύξουνε το συγκρότημα και να καταγράψουν ένα εμπορεύσιμο άλμπουμ, το οποίο δεν είχε καταφέρει σε αυτό το διάστημα, λόγω του Ρίβερ ο οποίος έπαιζε σε ταινίες. Έτσι Island Records, διατηρεί την επιλογή να συνεχίσει ή να μην επιλέξει τη συμφωνία με βάση την μη-εμπορευσιμότητα του Ρίβερ για  νεότερο υλικό. Ο Ρίβερ, στη συνέχεια, αποφάσισε να καταγράφει ένα άλμπουμ ανεξάρτητα για το συγκρότημα.
Η ομάδα διαλύθηκε τον Απρίλιο του 1992. River Phoenix αργότερα ξεκίνησε η νέα μπάντα Blacksmith, όπως φαίνεται εδώ σε μια παράσταση, ως εναρκτήρια πράξη για τον Μπιλ Κλίντον / Γκορ εκστρατεία σε Gainesville, Φλόριντα, τον Οκτώβριο του 1992.
Παραπομπές
Κατηγορία:Συγκροτήματα της εναλλακτικής ροκ Κατηγορία:Αμερικανικά folk rock συγκροτήματα Κατηγορία:Μουσικά συγκροτήματα από τη Φλόριντα
Μαξ Βολφ
Ο Μαξιμίλιαν Φραντς Γιόζεφ Κορνέλιους Βολφ (Maximilian Franz Joseph Cornelius Wolf, 21 Ιουνίου 1863 – 3 Οκτωβρίου 1932), γνωστότερος απλά ως Μαξ Βολφ, ήταν Γερμανός αστρονόμος που υπήρξε πρωτοπόρος στο πεδίο της Αστροφωτογραφίας. Διετέλεσε πρόεδρος του Τμήματος Αστρονομίας του ιστορικού Πανεπιστημίου της Χαϊδελβέργης και διευθυντής του αστεροσκοπείου της πόλεως (Landessternwarte Heidelberg-Königstuhl) από το 1902 μέχρι το 1932.
Βιογραφικά στοιχεία
Ο Μαξ Βολφ γεννήθηκε στη Χαϊδελβέργη της Γερμανίας. Ο πατέρας του, ένας αγαπητός στην τοπική κοινωνία γιατρός, ο Δρ. Φραντς Βολφ, ενθάρρυνε το ενδιαφέρον του γιου του στην επιστήμη και του κατασκεύασε ένα μικρό αστεροσκοπείο στον κήπο του σπιτιού τους. Από αυτό το αστεροσκοπείο ο Βολφ έκανε την πρώτη του αστρονομική ανακάλυψη, τον κομήτη 14P/Wolf, το 1884.
Η ζωή στο πανεπιστήμιο
Ο Μαξ Βολφ εγγράφηκε στο διάσημο πανεπιστήμιο της γενέτειράς του και το 1888, σε ηλικία μόλις 25 ετών, απέκτησε διδακτορικό εκεί, με επιβλέποντα καθηγητή τον Λέο Καίνιγκσμπέργκερ (Leo Königsberger). Στη συνέχεια πέρασε ένα έτος μεταπτυχιακών σπουδών στη Στοκχόλμη και αυτό ήταν το μόνο αξιοσημείωτο χρονικό διάστημα που έζησε ποτέ μακριά από τη Χαϊδελβέργη. Επιστρέφοντας στο Πανεπιστήμιο της Χαϊδελβέργης, δέχθηκε την προσφορά μιας θέσεως privat-docent εκεί το 1890. Παρότι δημοφιλής ομιλητής σε αστρονομικά θέματα, αρνήθηκε επανειλημμένα προσφορές θέσεων από άλλα ιδρύματα. Το 1902 διορίσθηκε πρόεδρος του Τμήματος Αστρονομίας και διευθυντής του νέου αστεροσκοπείου της πόλεως (Landessternwarte Heidelberg-Königstuhl), δύο θέσεις που κατείχε μέχρι τον θάνατό του.
Κατά τη διάρκεια της ανεγέρσεως του νέου αστεροσκοπείου ανατέθηκε στον Βολφ η ευθύνη της κατασκευής και του εξοπλισμού του αστροφυσικού μέρους του. Ο Βολφ αποδείχθηκε όχι απλώς ένας ικανός επόπτης, αλλά και επιτυχημένος στην εξεύρεση χρηματικών πόρων: όταν στάλθηκε στην Αμερική για να μελετήσει την κατασκευή των μεγάλων νέων τηλεσκοπίων εκεί, επέστρεψε όχι μόνο με σχέδια τηλεσκοπίων, αλλά και με μία δωρεά 10.000 δολαρίων από την Αμερικανίδα ευεργέτιδα Κάθριν Γουλφ Μπρους. Ο Βολφ αμέσως σχεδίασε και παρήγγειλε ένα διπλό διοπτρικό τηλεσκόπιο από τον Αμερικανό κατασκευαστή οργάνων και αστρονόμο Τζων Μπρασήαρ. Αυτό το όργανο, γνωστό ως «διπλός αστρογράφος Bruce», είχε έναν «ταχύ» εστιακό λόγο f/5 (κατάλληλο δηλαδή για τη λήψη φωτογραφιών με σύντομους σχετικώς χρόνους εκθέσεως) και έγινε το βασικό ερευνητικό τηλεσκόπιο του αστεροσκοπείου. Επίσης, ο Βολφ εξασφάλισε χρηματοδότηση για ένα κατοπτρικό τηλεσκόπιο, που χρησιμοποιήθηκε για φασματοσκοπία.
Το 1910 ο Βολφ πρότεινε στην εταιρεία οπτικών Zeiss τη δημιουργία ενός νέου εκπαιδευτικού εργαλείου, του πλανηταρίου. Ο Πρώτος Παγκόσμιος Πόλεμος μεσολάβησε πριν την ανάπτυξη της νέας ιδέας, αλλά η εταιρεία συνέχισε το σχέδιο αυτό μετά το τέλος του. Η πρώτη επίσημη επίδειξη στο κοινό έγινε στο Deutsches Museum στο Μόναχο τον Οκτώβριο του 1923.
Κατά το ταξίδι του στην Αμερική ο Βολφ ενδιαφέρθηκε για το σχετικώς νέο πεδίο της αστροφωτογραφίας και έτσι συνάντησε τον διάσημο Αμερικανό παρατηρησιακό αστρονόμο και αστροφωτογράφο Μπάρναρντ. Οι δύο τους άρχισαν από τότε μία αλληλογραφία, ένα συναγωνισμό, μία συνεγασία και μία φιλία που θα διαρκούσαν ισόβια. Ο Βολφ συγκινήθηκε φανερά από τον θάνατο του φίλου του το 1923 και έγραψε μία μακρά νεκρολογία.
Κομήτες
Ο Βολφ άρχισε τη σταδιοδρομία του ως «κυνηγός κομητών» και συνέχισε να ανακαλύπτει κομήτες σε όλη του τη ζωή. Μεταξύ των ανακαλύψεών του συγκαταλέγονται οι περιοδικοί 14P/Wolf και 43P/Wolf-Harrington. Κέρδισε και ένα συναγωνισμό με τον Μπάρναρντ για το ποιος θα παρατηρούσε πρώτος την επιστροφή του Κομήτη του Χάλεϊ (P1/Halley) τον Απρίλιο του 1910.
Σκοτεινά νεφελώματα
Μία από τις πολλές σημαντικές συνεισφορές του Βολφ ήταν η διακρίβωση της φύσεως των σκοτεινών νεφελωμάτων. Αυτές οι περιοχές, που πιστευόταν από την εποχή του Ουίλιαμ Χέρσελ ότι ήταν «τρύπες στον ουρανό», συνιστούσαν ένα αίνιγμα για τους αστρονόμους. Σε αυτές τις περιοχές δεν φαίνονταν σχεδόν καθόλου αστέρες, ούτε κάποιο άλλο φως. Σε συνεργασία με τον Μπάρναρντ, ο Βολφ απέδειξε με προσεκτική φωτογραφική ανάλυση ότι αυτές οι περιοχές καλύπτονταν στην πραγματικότητα από τεράστια νέφη λεπτόκοκκης αδιαφανούς σκόνης.
Αστρικός κατάλογος
Ο Βολφ υπήρξε πρωτοπόρος στην εφαρμογή της αστροφωτογραφίας στην παρατήρηση των αστέρων. Ο διπλός αστρογράφος είχε σχεδιασθεί για την ανακάλυψη αμυδρών αστεροειδών, αλλά ο Βολφ αντιλήφθηκε ότι ήταν ιδανικός και για τον προσδιορισμό της ιδίας κινήσεως αστέρων χαμηλής φωτεινότητας με τη χρήση της ίδιας περίπου τεχνικής. Το 1919 ο Βολφ εξέδωσε έναν κατάλογο των ακριβών θέσεων άνω των χιλίων αστέρων με τη μετρημένη τους ιδία κίνηση. Αυτοί οι αστέρες αναφέρονται ακόμα συχνά με το όνομά του και τον αριθμό τους στον κατάλογο αυτόν. Ανάμεσα σε αυτούς είναι ο Wolf 359, ένας ερυθρός νάνος που αργότερα διαπιστώθηκε πως είναι ένα από τα κοντινότερα στη Γη άστρα. Ο Βολφ συνέχισε να προσθέτει ανακαλύψεις αστέρων με μεγάλη ιδία κίνηση στον κατάλογό του σε όλη την υπόλοιπη ζωή του, με τον κατάλογο να αριθμεί τελικά πάνω από 1.500 αστέρες. Οι εν λόγω αστέρες είναι σημαντικοί επειδή αστέρες με μικρή λαμπρότητα και μεγάλη ιδία κίνηση, όπως ο Αστέρας του Μπάρναρντ και ο Wolf 359, είναι συνήθως από τους κοντινότερους σε εμάς και παραμένουν έτσι προσφιλή αντικείμενα αστρονομικής έρευνας μέχρι σήμερα. Οι μέθοδοι που χρησιμοποιήθηκαν με επιτυχία αρχικώς από τους Μπάρναρντ και Μαξ Βολφ συνεχίσθηκαν και τελειοποιήθηκαν από τους Φρανκ Έλμορ Ρος και Τζωρτζ Βαν Μπίσμπρεκ μέχρι τα μέσα του 20ού αιώνα, οπότε και οι φωτογραφικές πλάκες άρχισαν να αντικαθίστανται σταδιακά από πιο ευαίσθητους ηλεκτρονικούς φωτοανιχνευτές για αστρονομικές επισκοπήσεις.
Αστεροειδείς
Ο πρώτος αστεροειδής που ανακαλύφθηκε με τον διπλό αστρογράφο Bruce (και από τον Βολφ) ήταν ο 323 Μπρούσια, το 1891. Ο Βολφ τον ονόμασε προς τιμή της Αμερικανίδας ευεργέτιδας Κάθριν Γουλφ Μπρους, η οποία είχε δωρίσει τα 10.000 δολάρια της εποχής για την κατασκευή του αστρογράφου. Ο Βολφ υπήρξε πρωτοπόρος στη χρήση αστροφωτογραφικών τεχνικών για την αυτοματοποίηση της ανακαλύψεως αστεροειδών, ως αποτέλεσμα των οποίων ο ρυθμός των ανακαλύψεων αστεροειδών αυξήθηκε απότομα: Σε φωτογραφίες με μεγάλο χρόνο εκθέσεως οι αστεροειδείς φαίνονται ως μικρές γραμμές, εξαιτίας της πλανητικής τους κίνησης σε σχέση με τους απλανείς αστέρες (οι οποίοι εμφανίζονται ως μικρές κηλίδες). Συνολικά, ο Βολφ ανεκάλυψε 248 αστεροειδείς σε όλη τη ζωή του, μεταξύ των οποίων και η 443 Φωτογραφική, που πήρε το όνομά της προς τιμή της νέας, φωτογραφικής τεχνικής. Μεταξύ των άλλων αστεροειδών που ανακαλύφθηκαν από τον Βολφ ήταν ο 588 Αχιλλεύς (ο πρώτος αστεροειδής της Τρωικής Ομάδας που ανακαλύφθηκε ποτέ) το 1906, αλλά και οι «τρωικοί» 659 Νέστωρ και 884 Πρίαμος, ο πεντακοσιοστός αστεροειδής (500 Σελινούρ), καθώς και ο 887 Αλίντα, ο οποίος πλησιάζει σχετικώς κοντά στη Γη. Ο τελευταίος αστεροειδής που ανακαλύφθηκε από τον Βολφ ήταν ο 1219 Μπρίτα, στις 6 Φεβρουαρίου 1932, ενώ σύντομα μετά τον θάνατό του το «ρεκόρ» του των 248 ανακαλύψεων καταρρίφθηκε από τον μαθητή του Καρλ Ράινμουτ, στις 24 Ιουλίου 1933.
Αστρονόμοι με το επώνυμο «Βολφ»
Προσοχή χρειάζεται, καθώς κι άλλοι αξιόλογοι αστρονόμοι έχουν το ίδιο επώνυμο: Ο σύγχρονος Τσέχος αστρονόμος Μάρεκ Βολφ (Marek Wolf) έχει ανακαλύψει και αυτός αστεροειδείς, έτσι ώστε να χρειάζεται διευκρίνηση προκειμένου για κάποιον αστεροειδή που ανακαλύφθηκε από τον «Μ. Βολφ». Το Κέντρο Μικρών Πλανητών της Διεθνούς Αστρονομικής Ενώσεως καταγράφει τις ανακαλύψεις του Μαξ υπό το όνομα «M.F. Wolf», ενώ το απλό «M. Wolf» αναφέρεται στον Μάρεκ.
Νεκρολογίες
Κατηγορία:Γερμανοί αστρονόμοι Κατηγορία:Αστρονόμοι του 19ου αιώνα Κατηγορία:Αστρονόμοι του 20ού αιώνα Κατηγορία:Απόφοιτοι του Πανεπιστημίου της Χαϊδελβέργης
Οβελίσκος της Χατσεψούτ
Ο Οβελίσκος της Χατσεψούτ είναι αρχιτεκτονικό μνημειώδες έργο αρχαίας αιγυπτιακής τέχνης. Πρόκειται για στήλη με πυραμιδοειδή κορυφή που βρίσκεται στο Λούξορ. Ανεγέρθηκε με εντολή της Φαραώ Χατσεψούτ που βασίλευσε από το 1473 ως το 1458 π.Χ.
Ιστορικό
Η Χατσεψούτ, κατά τη διάρκεια της βασιλείας της, διέταξε την ανέγερση δύο οβελίσκων στο Καρνάκ στον μεγάλο ιερό ναό του θεού Άμωνα. Οι οβελίσκοι αυτοί τοποθετήθηκαν ανάμεσα στον 4ο και τον 5ο πυλώνα. Και οι δύο ήταν μονολιθικής κατασκευής, ύψους 30 μέτρων. Η ανέγερσή τους ήταν τόσο θεαματική, που απαθανατίστηκε σε μεταγενέστερα μνημεία της Χατσεψούτ, όπου εξυμνούνταν τα επιτεύγματά της. Από τους δύο οβελίσκους, ένας μόνο έχει διατηρηθεί ενώ τα συντρίμμια του άλλου βρίσκονται σήμερα κοντά στην ιερή λίμνη του ναού. Επίσης έχει βρεθεί και τρίτος οβελίσκος, ύψους 40 μέτρων, ο οποίος είχε ραγίσει κατά την κατασκευή του και αχρηστεύτηκε. Ο Φαραώ Τούθμωσης Γ΄ μάταια αποπειράθηκε την αποπεράτωσή του, με μικρότερο ύψος. Το λείψανό του βρίσκεται ακόμα στο λατομείο του Ασουάν.
Περιγραφή
Ο οβελίσκος έχει σχήμα στήλης, τετραγωνικής διατομής, ύψους 30 μέτρων. Η πυραμιδοειδής κορυφή του ήταν επίχρυση και λαμπύριζε στο άπλετο φως του καλοκαιρινού αιγυπτιακού ήλιου. Έφερε δε επιγραφές της πανηγυρικής στέψης της Φαραώ Χατσεψούτ. Στις τέσσερις πλευρές της στήλης είναι σμιλευμένες αιγυπτιακές επιγραφές που εξιστορούν τα επιτεύγματα της Φαραώ και τα γεγονότα της εποχής της βασιλείας της.
Ερμηνεία
Η ερμηνεία της στήλης της Χατσεψούτ εναρμονίζεται με την ερμηνεία του οβελίσκου στην αρχαία αιγυπτιακή τέχνη. Ο ήλιος στην αρχαία Αίγυπτο είχε εξουσία. Έδινε ζωή, και την αφαιρούσε. Η γερακοκέφαλη θεότης Ρα, ένας σημαντικός θεός στην αρχαία Αιγυπτιακή θρησκεία, ο οποίος προσδιορίζεται κατά κύριο λόγο με τον ήλιο, ήταν η δημιουργική δύναμη που έδινε και έπαιρνε. Κάθε νύχτα έδινε μάχη και νικούσε τις δυνάμεις του σκότους. Γι' αυτό και κάθε Φαραώ ταυτιζόταν με αυτή την θεότητα και εθεωρείτο τέκνο του επί Γης.
Διασυνδετήριος αγωγός φυσικού αερίου Ελλάδας - Βουλγαρίας
Ο Διασυνδετήριος αγωγός φυσικού αερίου Ελλάδας - Βουλγαρίας (Gas Interconnector Greece - Bulgaria (IGB)) είναι προτεινόμενος αγωγός μεταφοράς φυσικού αερίου μεταξύ των δικτύων μεταφοράς Ελλάδας και Βουλγαρίας.
Διαδρομή
Η χωρητικότητα του αγωγού είναι 3 με 5 δισεκατομμύρια κυβικά μέτρα το χρόνο, με δυνατότητα αντίστροφης ροής. Τα σημεία σύνδεσης σχεδιάζεται να είναι η Κομοτηνή από την Ελληνική πλευρά, και η Στάρα Ζαγόρα από τη Βουλγαρική. Το μήκος του αγωγού θα είναι περίπου 180 χιλιόμετρα (150 στη Βουλγαρία, 30 στην Ελλάδα). Ο προτιμητέος τύπος διαμέτρου αγωγού είναι 813 χιλιοστών. Ένας τέτοιος αγωγός θα κόστιζε μεταξύ 200 και 250 εκατομμυρίων ευρώ για να κατασκευαστεί.
Εξέλιξη έργου
Στις 14 Ιουλίου 2009, υπογράφηκε μνημόνιο συνεργασίας μεταξύ της βουλγαρικής EAD και της ελληνικής Δ.Ε.Π.Α. το οποίο καθορίζει τις αρχές ανάπτυξης και πραγματοποίησης του έργου. Τον Ιανουάριο 2011, μια κοινοπραξία η "ICGB AD" δημιουργήθηκε από τις εταιρείες αυτές. Η κοινοπραξία θα κατασκευάσει και θα διαχειρίζεται τον αγωγό αερίου.
Ο αγωγός αναμενόταν να είναι έτοιμος σε χρήση το Δεκέμβριο 2014.
Εξωτερικοί σύνδεσμοι
Κατηγορία:Αγωγοί μεταφοράς της Ελλάδας Κατηγορία:Αγωγοί φυσικού αερίου στην Ευρώπη
Σκορπιός Λευκάδας
Ο Σκορπιός είναι μικρό νησί του Ιονίου. Βρίσκεται στα ανατολικά της Λευκάδας, στα πρόσγεια του νοτίου στομίου του κόλπου Αλέξανδρου.
Ανήκει στο σύμπλεγμα των Πριγκηπονήσων και, μέσω αυτού, στο ευρύτερο σύμπλεγμα των των Τηλεβοΐδων νήσων. Διοικητικά ανήκει στον δήμο Μεγανησίου. Βόρεια του Σκορπιού βρίσκεται η νησίδα Σκορπίδι.
To 1963 ο Σκορπιός πωλήθηκε στον Έλληνα εφοπλιστή Αριστοτέλη Ωνάση, ο οποίος χρησιμοποίησε το νησί ως ιδιωτικό θέρετρο και τόπο κατοικίας. Ο εφοπλιστής ανακαίνισε τη βίλα που υπήρχε στο νησί από τον 19ο αιώνα, δίνοντάς της μάλιστα χαρακτηριστικό ροζ χρώμα, και κατασκεύασε λίγα ακόμη κτίρια, καθώς και ιδιόκτητο λιμάνι όπου για πολλά χρόνια ελλιμενιζόταν η θαλαμηγός του Χριστίνα. Στο νησί υπάρχει και το κοιμητήριο της οικογένειας Ωνάση, καθώς κοντά στο εκκλησάκι του βρίσκονται οι τάφοι του Αριστοτέλη Ωνάση, του γιου του Αλέξανδρου και της κόρης του Χριστίνας.
Μετά και τον θάνατο της Χριστίνας, τον Σκορπιό κληρονόμησε η κόρη της, Αθηνά Ρουσσέλ-Ωνάση, η οποία το 2013 εκμίσθωσε το νησί στην κόρη του Ρώσου μεγιστάνα Ντμίτρι Ριμπολόβλεβ, παρά το γεγονός ότι η διαθήκη του Ωνάση όριζε ότι το νησί πρέπει να παραχωρηθεί στο ελληνικό Δημόσιο. Η οικογένεια Ριμπολόβλεβ σκοπεύει να κατασκευάσει στο νησί πολυτελή καταλύματα και βίλες.
Παραπομπές
thumb|left|300px|Χάρτης του Σκορπιού
Κατηγορία:Επτάνησα Κατηγορία:Νομός Λευκάδας Κατηγορία:Ελληνικές βραχονησίδες Κατηγορία:Ιδιωτικά νησιά Ελλάδας Κατηγορία:Οικογένεια Ωνάση
Τα παιδιά της χορωδίας
Τα παιδιά της χορωδίας (Les Choristes) είναι ευρωπαϊκή δραματική ταινία του 2004 από τον Κριστόφ Μπαρατιέρ. Το σενάριο γράφτηκε από τους Μπαρατιέ και Φιλίπ Λοπ-Κυρβάλ και είναι προσαρμογή της ταινίας του 1945 La Cage aux rossignols. Η ιστορία βασίζεται στην προέλευση της χορωδίας "Οι Μικροί Τραγουδιστές" του Παρισιού.
Η πλοκή περιστρέφεται γύρω από τον εξαιρετικά επιτυχημένο ηθοποιό Πιέρ Μοράνζ (Ζακ Περέν) ο οποίος επιστρέφει στη Γαλλία, όταν η μητέρα του πεθαίνει. Θυμάται τις παιδικές του εμπνεύσεις, όταν αυτός και ο πρώην συμμαθητής του Πεπινό (Ντιντιέ Φλαμάν) διάβασαν το ημερολόγιο του παλιού καθηγητή μουσικής Κλεμέντ Ματιέ (Ζεράρ Ζυνιό). Το 1949 ο νεαρός Μοράνζ είναι ο απείθαρχος γιος της Βιολέτ (Μαρί Μπυνέλ) που στάλθηκε σε οικοτροφείο για «δύσκολα» αγόρια, το Fond de L'Étang ("Κάτω μέρος της λίμνης"), υπό την προεδρία του αυστηρού διευθυντή Μονσιέ Ρασάν (Φρανσουά Μπελεράν). Ο νέος δάσκαλος Κλεμέν Ματιέ φωτίζει το σχολείο και στήνει μια χορωδία που οδηγεί στην ανακάλυψη των μουσικών και φυσικών ταλέντων του Μοράνζ και σε μεταμόρφωση στα παιδιά.
Στα 77α Βραβεία Όσκαρ, η ταινία ήταν υποψήφια για το βραβείο Καλύτερης Ξενόγλωσσης Ταινίας και Καλύτερου Πρωτότυπου Τραγουδιού (με το τραγούδι "Vois sur ton chemin", που μεταφράζεται ως "Κοίτα προς το μονοπάτι σου").
Εξωτερικοί σύνδεσμοι
Κατηγορία:Σκηνοθετικό ντεμπούτο σε ταινίες Κατηγορία:Ταινίες γυρισμένες στη Γαλλία Κατηγορία:Ταινίες σχετικά με εκπαιδευτικούς Κατηγορία:Γερμανικές μουσικές ταινίες Κατηγορία:Γερμανικές δραματικές ταινίες Κατηγορία:Γαλλικές μουσικές ταινίες Κατηγορία:Γαλλικές δραματικές ταινίες Κατηγορία:Γαλλόφωνες ταινίες Κατηγορία:Ελβετικές ταινίες Κατηγορία:Γερμανικές ταινίες Κατηγορία:Ταινίες σε σκηνοθεσία Κριστόφ Μπαρατιέ Κατηγορία:Γαλλικές ταινίες Κατηγορία:Ταινίες του 2004
Τζος Χάγκινς
Ο Τζος Χάγκινς (αγγλικά: Josh Hagins) (γενν. 17 Μαρτίου 1994) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Άρη Θεσσαλονίκης.
Πρώιμη ζωή και λύκειο
Ο Χάγκινς γεννήθηκε στην Ουάσιγκτον και είναι γιος της Τζάνελ και του Μάικλ Λάρκιν, προερχόμενος από μία στρατιωτική οικογένεια που ζούσε στο Λίτλ Ροκ του Άρκανσο ενώ η οικογένειά του ήταν εγκατεστημένη στην περιοχή. Έχει έναν μεγαλύτερο αδερφό τον Ντι Τζέι Μπέρι. Πήγε στο Αεροπορικό Λύκειο του Μπόσιερ Σίτι της Λουιζιάνα, τη σημερινή πατρίδα του Χάγκινς, ονομάστηκε District, City και Parish MVP, αντίστοιχα. Καθοδήγησε τους Βίκινγκς σε 3 τίτλους περιοχών, που ήταν μια επιλογή All-State κατά τη διάρκεια αυτής της περιόδου. Οδήγησε τους Βίκινγκς σε επίδοση 24-9 (περιφέρεια 6-0), όντας δύο φορές πρωταθλητής περιοχής και φτάνοντας στους προημιτελικούς της πολιτείας.
Κολεγιακή σταδιοδρομία
Ο Χάγκινς εγγράφηκε στο Πανεπιστήμιο του Άρκανσο στο Λιτλ Ροκ το 2012. Ο Χάγκινς τελείωσε την πρώτη του χρονιά όντας ο 3ος σε πόντους, αν και ηγήθηκε της ομάδας στις ασίστ. Έπαιξε σε 31 παιχνίδια εκείνη την περίοδο, ξεκινώντας σε 12 ως βασικός.
Ο Χάγκινς έκανε τη δεύτερη χρονιά του και πάλι οδηγώντας την ομάδα του στις ασίστ, 2ος σε πόντους, 3ος στα ριμπάουντ. Κατατάχθηκε έκτος στη διάσκεψη σε ασίστ (3,7 μέσο όρο), 10ος σε κλεψίματα (1,2 μέσο όρο), 12ος σε τρίποντα ανά παιχνίδι (1,5), 13ος σε τάπες (0,7 μέσο όρο) και έβδομος σε αναλογία ασίστ προς λάθη (1,6).
Είχε μία χρονιά ξεσπάσματος ως τριτοετής, καθώς επιλέχθηκε στην τρίτη ομάδα της Σαν Μπελτ. Αυτή τη φορά, οδήγησε την ομάδα σε πόντους, ασίστ, όντας 4ος σε ριμπάουντ. Μεταξύ των ατόμων της Διάσκεψης της Σαν Μπελτ, κατετάγη 14ος στο σκοράρισμα, όγδοος στις ασίστ, τρίτος σε ποσοστό ευστοχίας στις ελεύθερες βολές, έβδομος σε κλεψίματα και πέμπτος στην αναλογία ασίστ προς λάθη. Πέτυχε διψήφιο αριθμό πόντων 20 φορές στη χρονιά, συμπεριλαμβανομένων 14 από τους 16 αγώνες για το κλείσιμο της περιόδου, και ηγήθηκε της UALR με 93 ασίστ και 52 κλεψίματα ως υψηλό σταδιοδρομίας.
Στην τελευταία του χρονιά, είχε την καλύτερή του χρονιά, εκτός από το ότι ήταν η επιθετική αναφορά στην ομάδα, οδηγώντας την ομάδα σε πόντους και ασίστ, επιλέχτηκε για πρώτη φορά στην Πρώτη Ομάδα της Σαν Μπελτ. Οδήγησε την ομάδα του στον τίτλο του Τουρνουά της Σαν Μπελτ, παρά το γεγονός ότι δεν είχε απόδοση στον τελευταίο αγώνα, απέναντι στην UL Μονρόε, που κέρδισε το Λιτλ Ροκ με 70–50.
Το Λιτλ Ροκ έφτασε στο τουρνουά NCAA του 2016, στην πρώτη του εμφάνιση από το 2011. Αντιμετώπισαν το Μπιγκ Τεν Περντού. Το Λιτλ Ροκ υποχώρησε με 65–52 με 3:33 να απομένουν και ο Χάγκινς ισοφάρισε το παιχνίδι με ένα τρίποντο για να το στείλει στην παράταση. Οι Τρώες κέρδισαν τελικά με 85-83, σε 2 παρατάσεις. Ήταν η πρώτη τους νίκη σε τουρνουά από το 1986. Ο Χάγκινς είναι ο 3ος παίκτης που σκοράρει 30+ πόντους εναντίον του Περντού στο τουρνουά NCAA, εκτός από τον Αϊζάια Τόμας και τον Λιού Άλσιντορ.
Επαγγελματική σταδιοδρομία
Αφού δεν επιλέχθηκε στο NBA Ντραφτ του 2016, ο Χάγκινς εντάχθηκε στους Σακραμέντο Κινγκς για το NBA Σάμερ Λιγκ του 2016. Στις 11 Οκτωβρίου 2016, υπέγραψε με τη βοσνιακή KK Μπόσνα Ρόγιαλ. Σε 10 αγώνες είχε κατά μέσο όρο 10,4 πόντους, 3,3 ασίστ και 3,4 ριμπάουντ σε 22,4 λεπτά. Στις 26 Ιανουαρίου, αποκτήθηκε από τους Μέιν Ρεντ Κλόους του NBA Development League.
Στις 31 Ιουλίου 2020, υπέγραψε με την Τέλεκομ Μπάσκετ Μπον της 1ης Γερμανίας.
Στις 21 Φεβρουαρίου 2021, ο Χάγκινς μεταπήδησε στον Ηρακλή Θεσσαλονίκης. Σε 9 αγώνες, είχε κατά μέσο όρο 14 πόντους (44% στα σουτ εντός πεδιάς, 41% στα τρίποντα, 85% από τη γραμμή των ελεύθερων βολών), 3 ριμπάουντ και 5 ασίστ, σε 29 λεπτά ανά αγώνα. Στις 25 Ιουλίου 2021 υπέγραψε με το Περιστέρι. Στις 2 Δεκεμβρίου της ίδιας χρονιάς χώρισε αμοιβαία τους δρόμους του με το Περιστέρι. Στη συνέχεια, ολοκλήρωσε τη σεζόν με την ουγγρική Debreceni, έχοντας κατά μέσο όρο 11,7 πόντους, 5,7 ριμπάουντ και 5 ασίστ σε 20 αγώνες.
Στις 24 Ιουλίου 2022, ο Χάγκινς επέστρεψε στην Ελλάδα για τρίτη θητεία, υπογράφοντας αυτή τη φορά με τον Άρη Θεσσαλονίκης.
Προσωπική ζωή
Ο Χάγκινς έχει δύο αδέρφια, τον Ντι Τζέι Μπέρι και τον Κέρικ Λάρκιν και μία αδερφή, την Κερίτα Λάρκιν. Σπουδάζει επιστήμη της υγείας.
Παραπομπές
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Καλαθοσφαιριστές Μέιν Ρεντ Κλωζ Κατηγορία:Καλαθοσφαιριστές D-League Κατηγορία:Καλαθοσφαιριστές Ρίνο Μπιγκχορνς Κατηγορία:Καλαθοσφαιριστές Τέλεκομ Μπάσκετς Μπον Κατηγορία:Καλαθοσφαιριστές Πρωταθλήματος Γερμανίας Κατηγορία:Καλαθοσφαιριστές Κεραυνού Στροβόλου Κατηγορία:Καλαθοσφαιριστές Πρωταθλήματος Κύπρου Κατηγορία:Ξένοι καλαθοσφαιριστές στην Κύπρο Κατηγορία:Καλαθοσφαιριστές Ηρακλή Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Περιστερίου Κατηγορία:Καλαθοσφαιριστές Άρη
Νικολό ντι Πιέτρο
Οικογένεια
Το όνομά του εντοπίζεται από το 1394 έως το 1430 σε αρχειακά έγγραφα και σε επιγραφές πάνω σε πίνακες. Συγκεκριμένα, το 1394 έχουμε την πρώτη εμφάνιση του ονόματος σε πίνακα, ενώ το 1430 αναφέρεται για τελευταία φορά σε έγγραφο που σχετιζόταν με τον γάμο της κόρης του Αντωνίας. Σε κάποια από τα έργα του ο καλλιτέχνης υπέγραφε ως Νικολό Παραντίζο, υποδεικνύοντας με αυτόν τον τρόπο ότι ζούσε στη Βενετία, κοντά στη γέφυρα Πόντε ντελ Παραντίζο.
Ο Νικολό ντι Πιέτρο ανήκε σε μια καλλιτεχνική «δυναστεία», που για τουλάχιστον τρεις γενιές έπαιξε εξέχοντα ρόλο στην καλλιτεχνική ζωή της Βενετίας. Ο παππούς του, Νικολό, αναφέρεται ως καλλιτέχνης, ενώ ο πατέρας του, Πιέτρο ντι Νικολό, αναφέρεται σε συμβόλαια με ζωγράφους της γενιάς του. Τα τελευταία χρόνια, εξετάζεται το ενδεχόμενο ο διάσημος Ενετός ζωγράφος του δεύτερου μισού του 14ου αιώνα, Λορέντσο Βενετσιάνο, να ήταν ο αδελφός του Πιέτρο ντι Νικολό και επομένως θείος του Νικολό ντι Πιέτρο.
Ύφος και επιρροές
Στα έργα του Λορέντσο Βενετσιάνο και του Νικολό ντι Πιέτρο εμφανίζεται η τάση υιοθέτησης γοτθικών στοιχείων, γι΄ αυτό και κάποιοι ερευνητές υποστηρίζουν ότι αυτή η οικογένεια ήταν ο κύριος υποκινητής της βόρειας γοτθικής επιρροής στη βενετική τέχνη. Παράλληλα, στα έργα του Νικολό ντι Πιέτρο υπάρχει μια ξεκάθαρη επιρροή της Σχολής της Μπολόνια, η οποία τον 14ο αιώνα ηγήθηκε στην ανάπτυξη περισσότερο ρεαλιστικών και αντιπροσωπευτικών θρησκευτικών θεμάτων. Έχοντας αυτό ως σκεπτικό, ορισμένοι ερευνητές πιστεύουν ότι ο Νικολό θα μπορούσε να είναι μαθητής του Τζαμπολόνια, καθώς στη διαθήκη του τελευταίου, που συντάχθηκε το 1389, υπάρχει αναφορά σε κάποιο μαθητή Νικόλαο.
Επιπροσθέτως, ο Νικολό ντι Πιέτρο ήταν σύγχρονος του διάσημου ζωγράφου Τζεντίλε ντα Φαμπριάνο, ενός καλλιτέχνη που εργάστηκε πάνω στο ύφος του διεθνούς γοτθικού ρυθμού. Τα έργα του Φαμπριάνο στο Παλάτι των Δόγηδων και οι εκλεπτυσμένοι τρόποι του δεν θα μπορούσαν να μην επηρεάσουν τα μεταγενέστερα έργα του Νικολό.
Ωρίων
Δείτε επίσης
Ώρος (αποσαφήνιση)
Σκορπιός (μυθολογία)
Κατά τον μύθο και ο Ωρίωνας αλλά και ο φονιάς του, Σκορπιός, καταστερώθηκαν στο ζωδιακό κύκλο από τον Δία με την εντολή (διάταξη) να ανατέλλει ο ένας όταν δύει ο άλλος.
Κατηγορία:Πρόσωπα της ελληνικής μυθολογίας
Scorpius
Μπίργιερ Χάλβορσεν
Ο Μπίργιερ Χάλβορσεν (Χόρτεν, 19 Φεβρουαρίου 1905 – 7 Σεπτεμβρίου 1976) ήταν Νορβηγός αθλητής του άλματος εις ύψος.
Γεννήθηκε το 1905 στο Χόρτεν και ήταν αθλητής της Χόρτεν ΦΙΚ και της Στουντεντένες ΙΚ. Στο Νορβηγικό πρωτάθλημα στίβου κατέκτησε το χρυσό μετάλλιο τέσσερις φορές (1931, 1932, 1933, 1934) και το αργυρό μετάλλιο μία φορά (1935).
Με την εθνική ομάδα στίβου της Νορβηγίας συμμετείχε στο πρώτο Ευρωπαϊκό πρωτάθλημα του Τορίνο το 1934 όπου κατέκτησε το αργυρό μετάλλιο στο άλμα εις ύψος (1,97 μ.) και κατέρριψε το νορβηγικό ρεκόρ. Εκείνη την εποχή περνούσαν τον πήχη σε στυλ «ψαλίδι» και αυτό το άλμα έγινε το υψηλότερο σε όλη τη διάρκεια της καριέρας του.
Εκτός από το άλμα εις ύψος, έκανε και άλλα αγωνίσματα, και είχε το ρεκόρ τόσο στο άλμα επί κοντώ όσο και στα 110 μέτρα με εμπόδια. Πέθανε στις 7 Σεπτεμβρίου 1976 σε ηλικία 71 ετών.
Παραπομπές
Κατηγορία:Νορβηγοί αθλητές του στίβου Κατηγορία:Κάτοχοι μεταλλίων του Νορβηγικού Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Θεμίστη
Στην ελληνική μυθολογία, η Θεμίστη ή Θέμις ήταν Τρωαδίτισσα πριγκίπισσα, κόρη του βασιλιά Ίλου Β΄ της Τρωάδας και πιθανώς της Ευρυδίκης ή της Λευκίππης. Ήταν η ετεροθαλής αδελφή του Λαομέδοντα, του Τιθωνού και της Τηλεκλείας.
Τη Θεμίστη την πάντρεψε ο πατέρας της Ίλος Β΄ τον εξάδελφό της βασιλιά Κάπυ, γιο του αδελφού του Ασσάρακου και της Ιερομνήμης, και έγινε βασίλισσα της Δαρδανίας. Από τον Κάπυ απέκτησε τον Aγχίση και πιθανώς τον Aκοίτη. Ο πρώτος γιος της θα γίνει αργότερα ο πατέρας του περίφημου Αινεία, ενώ ο δεύτερος γιος της πατέρας του ιερέα Λαοκόοντα.
Βιβλιογραφικές αναφορές
Κατηγορία:Τρώες Κατηγορία:Πριγκίπισσες στην Ελληνική μυθολογία
Ομάδα
Στα μαθηματικά, ομάδα είναι ένα σύνολο στοιχείων εφοδιασμένο με μία πράξη, η οποία συνδυάζει δύο στοιχεία του συνόλου για να σχηματίσουν ένα τρίτο στοιχείο που ανήκει επίσης στο σύνολο, ικανοποιώντας ταυτόχρονα τέσσερις συνθήκες που ονομάζονται αξιώματα της ομάδας και αναφορικά είναι η κλειστότητα, η προσεταιριστική ιδιότητα, η ύπαρξη ουδέτερου στοιχείου και η ύπαρξη αντιστρόφων. Ένα από τα πιο γνώριμα παραδείγματα ομάδας είναι το σύνολο των ακεραίων με την πράξη της πρόσθεσης. Η πρόσθεση δύο οποιονδήποτε ακεραίων έχει ως αποτέλεσμα ακέραιο. Η αφηρημένη διατύπωση των αξιωμάτων της ομάδας, τις καθιστά ένα κυρίαρχο εργαλείο της έρευνας στους περισσότερους κλάδους της αφηρημένης άλγεβρας αλλά και σε άλλους τομείς.
Εθνικό Μελλοντικό Κόμμα
Το Εθνικό Μελλοντικό Κόμμα (Αραβικά: حزب مستقبل وطن, προφέρεται: Μοστάκμπαλ Ουάταν) είναι ένα πολυσυλλεκτικό πολιτικό κόμμα στην Αίγυπτο, που ιδρύθηκε το 2014. Αρχηγός του κόμματος είναι ο Άσραφ Ράσαντ.
Ιστορία
Το Εθνικό Μελλοντικό Κόμμα ιδρύθηκε τον Αύγουστο του 2014, στον απόηχο των ταραχών από τις επαναστάσεις της 25ης Ιανουαρίου 2011 και της 30ης Ιουνίου 2013, με την υποστήριξη του Προέδρου Αμπντέλ Φατάχ αλ Σίσι και της Αιγυπτιακής Στρατιωτικής Υπηρεσίας Πληροφοριών. Ιδρυτής και πρώτος πρόεδρος του κόμματος ήταν ο 24χρονος Μοχάμεντ Μπάντραν, ο πρώην αρχηγός της Αιγυπτιακής Φοιτητικής Ένωσης. Το ιδρυτικό συνέδριο του κόμματος έγινε στις 3 Φεβρουαρίου 2015 στα γραφεία της Αιγυπτιακής Γενικής Υπηρεσίας Πληροφοριών στο Κάιρο. Στις βουλευτικές εκλογές του 2015, το Εθνικό Μελλοντικό Κόμμα συμμετείχε ως μέρος της συμμαχίας «Αγάπη και Αίγυπτος» και έγινε το δεύτερο μεγαλύτερο κόμμα στη Βουλή των Αντιπροσώπων κερδίζοντας τις 53 από τις 568 αιρετές έδρες της. Στις προεδρικές εκλογές του 2018 τ α δύο τρίτα της Βουλής, με συμπεριλαμβανόμενο το Εθνικό Μελλοντικό Κόμμα, υποστήριξαν την επανεκλογή του αλ Σίσι. Στις εκλογές γερουσιαστών του 2020 το ΕΜΚ ήρθε πρώτο κερδίζοντας τις 158 από τις 200 αιρετές έδρες της Γερουσίας.
Παραπομπές
Κατηγορία:Πολιτική της Αιγύπτου
Ομάδα
Οι ομάδες συνδέονται στενά με την έννοια της συμμετρίας. Για παράδειγμα μια συμμετρική ομάδα κωδικοποιεί τα συμμετρικά χαρακτηριστικά ενός γεωμετρικού αντικειμένου: η ομάδα απαρτίζεται από το σύνολο των μετασχηματισμών που αφήνουν αναλλοίωτο το αντικείμενο και την πράξη που συνδυάζει δύο τέτοιους μετασχηματισμούς εκτελώντας τον ένα μετά τον άλλο. Οι ομάδες Lie είναι συμμετρικές ομάδες που χρησιμοποιούνται σε μοντέλα σωματιδιακής φυσικής, οι σημειακές ομάδες χρησιμεύουν στην κατανόηση συμμετρικών φαινομένων της μοριακής χημείας, οι ομάδες του Poincaré μπορούν να εκφράσουν τη φυσική συμμετρία που υποβόσκει στην ειδική σχετικότητα. Η ιδέα της ομάδας ξεκίνησε από τις πολυωνυμικές εξισώσεις, με τον Εβαρίστ Γκαλουά (Évariste Galois) στο 1830. Με τη συνδρομή και άλλων κλάδων όπως η θεωρία αριθμών και η γεωμετρία, η έννοια της ομάδας γενικεύθηκε και θεμελιώθηκε γύρω στο 1870. Η σύγχρονη θεωρία ομάδων —με αυστηρή μαθηματική πειθαρχεία—μελετά τις ομάδες αυτές καθαυτές. Για να ερευνήσουν τις ομάδες οι μαθηματικοί επινόησαν διάφορες έννοιες για να σπάσουν τις ομάδες σε μικρότερα καλύτερα κατανοητά κομμάτια. Τέτοιες έννοιες είναι οι υποομάδες, οι ομάδες πηλίκο και οι απλές ομάδες. Επιπλέον των αφηρημένων ιδιοτήτων τους, οι ειδικοί της θεωρίας ομάδων μελετούν επίσης τους διάφορους τρόπους με τους οποίους μπορεί να οριστεί συγκεκριμένα μια ομάδα (τις παραστάσεις μιας ομάδας), τόσο από θεωρητική όσο και από υπολογιστική πλευρά. Μια ιδιαίτερα πλούσια θεωρία έχει αναπτυχθεί για τις πεπερασμένες ομάδες, η οποία κορυφώθηκε με την μνημειώδη ταξινόμηση των πεπερασμένων απλών ομάδων που ανακοινώθηκε το 1983 και ολοκληρώθηκε το 2004. Από τα μέσα του 1980, η γεωμετρική θεωρία ομάδων, η οποία μελετά τη δράση ομάδων (συνήθως άπειρων) επί γραφημάτων έχει εξελιχθεί σε έναν ιδιαίτερα ενεργό κλάδο της θεωρίας ομάδων, λόγω και της σχέσης της με την αλγεβρική τοπολογία.
Πρώτο παράδειγμα: Οι ακέραιοι
Μία από τις πιο γνωστές ομάδες είναι το σύνολο των ακεραίων \mathbb Z το οποίο αποτελείται από τα στοιχεία Οι ακόλουθες ιδιότητες της πρόσθεσης ακεραίων χρησιμεύουν ως ένα υπόδειγμα για τα θεωρητικά αξιώματα που ορίζονται παρακάτω.
Οι ακέραιοι, μαζί με την πράξη +, συγκροτούν ένα μαθηματικό αντικείμενο που ανήκει σε μία πιο μεγάλη κατηγορία αντικειμένων που μοιράζονται παρόμοιες δομικές αρχές. Για να κατανοηθούν κατάλληλα ως ένα σύνολο, δίνεται ο ακόλουθος θεωρητικός ορισμός:
Ορισμός
Ομάδα είναι ένα σύνολο, G, μαζί με μία πράξη \bullet (δηλαδή, μία συνάρτηση ) η οποία συνδυάζει οποιαδήποτε δύο στοιχεία a και b για να σχηματίσει ένα άλλο στοιχείο που συμβολίζεται με a\bullet b ή απλά ab. Για να είναι ομάδα, το σύνολο και η πράξη, (G,\bullet), πρέπει να ικανοποιούν τέσσερις ιδιότητες γνωστές ως αξιώματα των ομάδων:
Το αποτέλεσμα της πράξης αυτής μπορεί να εξαρτάται από τους τελεστές. Με άλλα λόγια, το αποτέλεσμα του συνδυασμού του στοιχείου a με το στοιχείο b δεν είναι απαραίτητο να δώσει το ίδιο αποτέλεσμα όπως συνδυάζοντας το στοιχείο b με το στοιχείο a η εξίσωση μπορεί να μην είναι πάντοτε αληθής. Αυτή η εξίσωση ισχύει πάντοτε στην προσθετική ομάδα των ακεραίων, γιατί για οποιουσδήποτε δύο ακεραίους αντιμεταθεση ως προς την πρόσθεση). Ομάδες στις οποίες η αντιμεταθετική εξίσωση  ισχύει πάντοτε ονομάζονται αβελιανές ομάδες (προς τιμήν του Νιλς Χένρικ Άμπελ). Η συμμετρική ομάδα που περιγράφεται στην παρακάτω παράγραφο είναι ένα παράδειγμα ομάδας η οποία δεν είναι αβελιανή.
Το ουδέτερο στοιχείο μιας ομάδας G συχνά γράφεται 1 ή 1_G, μια σημειογραφία που κληρονομήθηκε από την πολλαπλασιαστική γραφή. Το ουδέτερο στοιχείο μπορεί επίσης να γραφεί ως 0, ειδικότερα εάν η πράξη της ομάδας συμβολίζεται με +, στην περίπτωση αυτή η ομάδα ονομάζεται προσθετική ομάδα. Το ουδέτερο στοιχείο μπορεί επίσης να γραφεί ως id.
Το σύνολο G καλείται το σύνολο των στοιχείων (G,\bullet). Συχνά γράφουμε απλώς G αντί για (G,\bullet), εφόσον η πράξη είναι προφανής. Παρομοίως, σύντομες εκφράσεις όπως "ένα υποσύνολο της ομάδας G" η "ένα στοιχείο της ομάδας G" χρησιμοποιούνται όταν θέλουμε να αναφερθούμε σε "ένα υποσύνολο του συνόλου των στοιχείων G της ομάδας (G,\bullet)" ή "ένα στοιχείο του συνόλου των στοιχείων G της ομάδας (G,\bullet)". Συνήθως είναι ξεκάθαρο από το περιεχόμενο αν ο συμβολισμός G αναφέρεται στην ομάδα ή στο σύνολο των στοιχείων της.
Δεύτερο παράδειγμα: Μια συμμετρική ομάδα
Αυτές οι συμμετρίες αναπαριστώνται από συναρτήσεις. Καθεμιά από αυτές τις συναρτήσεις στέλνει ένα σημείο του τετραγώνου στο συμμετρικό του. Για παράδειγμα, η r1 περιστρέφει ένα σημείο κατά 90° δεξιά γύρω από το κέντρο του τετραγώνου, και η fh αντικατοπτρίζει ένα σημείο κατά την ευθεία που διέρχεται από τα μέσα των πλευρών του τετραγώνου. Συνθέτοντας δύο τέτοιες συναρτήσεις συμμετρίας παίρνουμε μια τρίτη συνάρτηση συμμετρίας. Αυτές οι συμμετρίες ορίζουν μία ομάδα που ονομάζεται διεδρική ομάδα τάξης τέσσερα και συμβολίζεται D4. Το σύνολο των στοιχείων της ομάδας είναι το παραπάνω σύνολο συναρτήσεων συμμετρίας, και η πράξη της ομάδας είναι η σύνθεση συναρτήσεων. Δύο συμμετρίες συνδυάζονται όταν τις συνθέτουμε σαν συναρτήσεις. Εφαρμόζουμε την πρώτη σε ένα τετράγωνο και στο αποτέλεσμα αυτής εφαρμόζουμε τη δεύτερη. Το αποτέλεσμα της εκτέλεσης πρώτα του a και μετά του b γράφεται συμβολικά από δεξιά προς τα αριστερά ως b \bullet a ("εφάρμοσε τη συμμετρία b αφού εκτελέσεις τη συμμετρία a").
Ο από δεξιά προς τα αριστερά συμβολισμός είναι ο ίδιος που χρησιμοποιείται στη σύνθεση συναρτήσεων.
Ο πίνακας της ομάδας στα δεξιά παρουσιάζει όλους αυτούς του δυνατούς συνδυασμούς. Για παράδειγμα, περιστροφή κατά 270° δεξιά (r3) και μετά οριζόντια αναστροφή (fh) είναι το ίδιο σαν να εφαρμόζαμε αντικατοπτρισμό κατά μήκος της διαγωνίου (fd). Χρησιμοποιούμε τα παραπάνω σύμβολα γραμμένα με μπλε στον πίνακα της ομάδας:
Δοθέντος του συνόλου των συμμετριών και την ανωτέρω πράξης, τα αξιώματα της ομάδας γράφονται ως εξής:
<ol> <li> Το αξίωμα της κλειστότητας απαιτεί η σύνθεση b \bullet a οποιωνδήποτε δύο συμμετριών a και b να είναι επίσης συμμετρία. Ένα άλλο παράδειγμα για την πράξη της ομάδας είναι r3 • fh = fc, δηλαδή περιστροφή κατά 270° δεξιά έπειτα από οριζόντια αναστροφή ισοδυναμεί με αναστροφή κατά μήκος της διαγωνίου (fc). Πράγματι οποιαδήποτε άλλη σύνθεση δύο συμμετριών δίνει συμμετρία όπως μπορεί να ελεγχθεί και στον πίνακα της ομάδας.